OpenLLM-France/wikimedia huggingface dataset:
# Cel estelat sobre el Roine

El Cel estelat sobre el Roine és una pintura de Vincent van Gogh, realitzada cap a la fi de setembre de 1888, representant Arle a la nit, ciutat on llavors el pintor vivia.

## Gènesi

El pintar de nit va intrigar van Gogh. La nit i els seus efectes de llum varen proporcionar-li tema per a algunes de les seves més cèlebres pintures, com la Terrassa de cafè a la nit (pintada una mica abans el mateix mes) o la de l'any següent a Sant Romieg de Provença, La nit estelada.
Cap a mitjan setembre de 1888, Vincent evoca el projecte d'un quadre de nit en una carta adreçada a la seva germana Wilhelmina:
    ... Vull ara pintar un cel absolutament estrellat. Sovint em sembla que la nit és encara més ricament acolorida que no el dia, acolorida de violetes, dels blaus i dels verds més intensos. Quan hi paris atenció veuràs que certes estrelles són amb color de llimona, altres tenen focs roses, verds, blaus, miosotis. I, sense insistir-hi més, és evident que per a pintar un cel estrellat no n'hi ha pas prou, en absolut, amb posar punts blancs sobre negre blau.
El quadre fou pintat a la riba del Roine, a un emplaçament situat a un minut o dos de la Casa Groga, plaça Lamartine, on Van Gogh vivia de lloguer. La posició avantatjosa que escollí per a realitzar el quadre li permeté de captar els reflexos de l'enllumenat de gas d'Arle en l'aigua blava brillant del Roine, amb les resplendors del barri de Trinquetaille a la dreta. El cel és il·luminat per la constel·lació de l'Ossa Major. En primer pla, dos amants es passegen per la riba del riu on hi ha un munt de sorra.
El 2008, aquesta vista sobre Arle pràcticament no ha canviat.

## Història del quadre

La pintura fou exposada per primera vegada el 1889 a l'exposició anual de la Societat dels Artistes Independents, a París, juntament amb un altre quadre de Van Gogh, els Iris. Actualment, es troba al Museu d'Orsay, a París.

## Notes

* ↑ Més precisament, al peu del pont del ferrocarril Arles-Lunel, que seria destruït el 1944, els pilars i les piles del qual són encara avui visibles des de prop de la plaça Lamartine i de l'estació del ferrocarril d'Arle.
* ↑ Tanmateix la posició d'aquesta constel·lació en aquest indret només és una representació artística, ja que el nord que marca l'Ossa Major no es troba pas en la direcció del corrent del Roine (Sud-oest), com apareix al quadre.

## Referències

* ↑ Carta n°; 537 del 9/16 setembre de 1888.

## Enllaços externs

* Carta del 2 d'octubre de 1888 de van Gogh
# Sérénade (pel·lícula)

Sérénade ("Serenata") és una pel·lícula francesa de 1940 dirigida per Jean Boyer. Els protagonistes són Lilian Harvey, Louis Jouvet i Bernard Lancret. Retrata un idil·li fictici entre el compositor austríac Franz Schubert i una ballarina anglesa. La pel·lícula fou la primera de dues pel·lícules que l'actriu anglo-alemanya Lillian Harvey va fer a França, després de deixar l'Alemanya nazi.

## Repartiment

* Lilian Harvey com a Margaret Brenton
* Louis Jouvet com a Baró Hartmann
* Bernard Lancret com a Franz Schubert
* Félix Oudart com a Schwindt, el director
* Roger Bourdin com a Vogl
* Marcel Lupovici com a amic de Schubert
* Auguste Bovério com a Beethoven
* Marcel Vallée com a Hostlinger, l'editor
* Alexandre Rignault com el policia
* Pierre Magnier com a Príncep Klemens von Metternich
* René Stern com un home elegant
* Madeleine Suffel com a Anny
* Claire Gérard com al propietari
* Marthe Mellot com una venedora
* Georges Bever com a l'empleat
* Jacques Butin com al secretari
* Edmond Castel com a l'hostaler
* Philippe Richard mentre al pare prior
* Robert Arnoux com a Chavert
* Henri Richard com a diplomàtic

## Referències

* ↑ Ascheid p.243

## Bibliografia

* Ascheid, Antje. Hitler's Heroines: Stardom & Womanhood In Nazi Cinema. Temple University Press, 2010.
* Bock, Hans-Michael & Bergfelder, Tim. The Concise CineGraph. Encyclopedia of German Cinema. Berghahn Books, 2009.
# Esquirols terrestres

Els esquirols terrestres (Xerini) són una tribu d'esciúrids que es caracteritzen pel seu pelatge, que és rígid i eriçonat. A vegades se'ls pot veure la pell a través dels pèls. Es tracta d'animals de costums molt terrestres que es classifiquen dins de la subfamília dels xerins.
Avui en dia es considera que probablement tenen una relació propera amb els protoxerinis, possibilitat que anteriorment s'havia descartat, encara que els esquirols terrestres presenten caràcters més basal que la resta de tribus del seu grup. Les dades genètiques donen suport a la pertinença de l'esquirol terrestre d'ungles llargues al grup dels esquirols terrestres, posada en dubte durant molt de temps, així com al monofiletisme del grup.

## Referències

* ↑ Entrada «Xerini» de la Paleobiology Database (en anglès). [Consulta: 20 desembre 2022].

## Bibliografia

* Michael D. Carleton, Guy G. Musser: «Order Rodentia». A: Don E. Wilson, DeeAnn M. Reeder (editora): Mammal Species of the World. A taxonomic and geographic Reference. Volum 2. 3a edició. Johns Hopkins University Press, Baltimore (Maryland), 2005. ISBN 0-8018-8221-4, pàg. 745–1.600.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Viorica Dumitru

Viorica Dumitru (Bucarest, 4 d'agost de 1946) és una piragüista d'aigües tranquil·les romanesa que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va disputar dues proves del programa de piragüisme. En el K-1, 500 metres guanyà la medalla de bronze, mentre en el K-2, 500 metres fou quarta. Quatre anys més tard, als Jocs de Munic, guanyà la medalla de bronze en la prova del K-2, 500 metres formant parella amb Maria Nichiforov.
En el seu palmarès també destaquen quatre medalles al Campionat del Món de piragüisme en aigües tranquil·les, una de plata i tres de bronze, entre les edicions del 1973 i 1974.

## Referències

* 1 2 «Olympedia – Viorica Dumitru». [Consulta: 17 juny 2024].
* ↑ «Viorica Dumitru - Comitetul Olimpic si Sportiv Roman». [Consulta: 17 juny 2024].
# Maurice Hochepied

Maurice Louis Hochepied (Lilla, 9 d'octubre de 1881 – Lilla, 22 de març de 1960) va ser un nedador francès que va competir a principis del segle XX.
El 1900 va prendre part en quatre proves del programa de natació dels Jocs Olímpics de París. Allà va guanyar la medalla de plata en la prova dels 200 metres per equips, junt a Victor Hochepied, J. Bertrand, Verbecke i Victor Cadet; mentre en els 200 metres lliures fou cinquè; i setè en els 1000 metres lliures i els 200 metres obstacles. A banda també formà per de l'equip Tritons Lillois, un dels quatre equips francesos en la competició de waterpolo.
Era germà del també nedador olímpic Victor Hochepied.

## Referències

* 1 2 3 «Maurice Hochepied Olympic Results». sports-reference.com. Arxivat de l'original el 17 de desembre 2012. [Consulta: 16 setembre 2015].
# Maurice Van Damme

Maurice Van Damme (1888 - valor desconegut) va ser un tirador d'esgrima belga, especialista en floret, que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa d'esgrima. En la competició de floret per equips guanyà la medalla de plata, mentre en la floret individual guanyà la de bronze.

## Referències

* ↑ «Maurice Van Damme Olympic Results». sports-reference.com. Arxivat de l'original el 17 d'abril 2020. [Consulta: 20 gener 2018].
# Maurice Verdonck

Maurice Justin Verdonck (Gant, Flandes Oriental, 4 de desembre 1873 – ?) va ser un remer belga que va competir a cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a membre de l'equip Royal Club Nautique de Gand.

## Referències

* ↑ «Maurice Verdonck Olympic Results». sports-reference.com. Arxivat de l'original el 16 de desembre 2012. [Consulta: 20 setembre 2015].
# Maurizio Mannelli

Maurizio Mannelli (Roma, 1 de gener de 1930 - Nàpols, 24 de maig de 2014) va ser un nedador i waterpolista italià que va competir durant les dècades de 1940 i 1950.
Com a nedador guanyà diversos campionats nacionals, però on va destacar més fou en el waterpolo. El 1952 va prendre part en els Jocs Olímpics de Hèlsinki, on va guanyar la medalla de bronze en la competició de waterpolo.
També guanyà una medalla de bronze al Campionat d'Europa de waterpolo de 1954 i la d'or als Jocs del Mediterrani de 1955.

## Referències

* 1 2 «Maurizio Mannelli Olympic Results». sports-reference.com. Arxivat de l'original el 18 d'abril 2020. [Consulta: 28 maig 2019].
* ↑ Men Water Polo European Championship 1954 Torino (ITA) - 31.08-05.09 Winner Hungary a todor66.com
# Max Weber (atleta)

Max Weber (Laucha an der Unstrut, 24 de gener de 1922 - Leipzig, 29 d'agost de 2007) fou un atleta alemany, especialista en marxa atlètica, que va competir sota bandera de la República Democràtica Alemanya durant la dècada de 1950.
El 1960 va prendre part en els Jocs Olímpics d'Estiu de Roma, on fou tretzè en els 50 quilòmetres marxa del programa d'atletisme.
En el seu palmarès destaca una medalla de bronze en els 50 quilòmetres marxa del Campionat d'Europa d'atletisme de 1958, rere Ievgueni Maskinskov i Abdon Pamich. Es proclamà campió de la República Democràtica Alemanya en 50 km marxa entre 1955 i 1958 i 1960, a més de campió per equips en aquesta distància el 1955, 1956, 1957, 1959 i 1960. En els 20 km guanyà el campionat nacional de la RDA de 1955 i 1958 i campió per equips el 1955, 1956 i 1958. També fou campió dels 10 km marxa el 1953 i dels 25 km el 1954 (individualment i per equip).
Posteriorment va exercir d'entrenador a Leipzig i Berlín.

## Referències

* ↑ Max Weber a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 9 febrer 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 9 febrer 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 9 febrer 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 9 febrer 2021].
* ↑ «Olympedia – Max Weber». [Consulta: 9 febrer 2021].
# Meldric Daluz

Meldric Daluz (Calcuta, 1 de febrer de 1921 - Harrow, 2 d'agost de 2011) va ser un jugador d'hoquei sobre herba indi que va competir durant la dècada de 1950.
El 1952 va prendre part en els Jocs Olímpics de Hèlsinki, on guanyà la medalla d'or en la competició d'hoquei sobre herba.

## Referències

* ↑ «Meldric Daluz Olympic Results». sports-reference.com. Arxivat de l'original el 18 d'abril 2020. [Consulta: 28 maig 2019].
# Melissa Mills

Melissa Mills (Sydney, 26 de desembre de 1973) fou una waterpolista australiana que va competir durant les dècades de 1990 i 2000.
El 2000 va prendre part en els Jocs Olímpics de Sydney, on guanyà la medalla d'or en la competició de waterpolo.

## Referències

* ↑ «Melissa Mills Olympic Results». sports-reference.com. Arxivat de l'original el 16 de desembre 2012. [Consulta: 10 setembre 2019].
# Meta Elste

Meta Elste (Bremen, 16 d'octubre de 1919 - Chicago, 30 d'octubre de 2010) va ser una gimnasta artística estatunidenca d'origen alemany que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la competició del concurs complet per equips del programa de gimnàstica. Quatre anys més tard, als Jocs de Hèlsinki, disputà les set proves del programa de gimnàstica que es programaren en aquella edició. La millor de les classificacions fou la quinzena en el concurs complet per equips.
A nivell nacional aconseguí 3 títols de l'Amateur Athletic Union, així com 25 podis més entre 1941 i 1952.

## Referències

* 1 2 3 «Meta Elste Olympic Results». sports-reference.com. Arxivat de l'original el 18 d’abril 2020. [Consulta: 11 gener 2019].
# Michael Gateley

Michael Gateley (Delhi, 13 de juny de 1904 - valor desconegut) va ser un jugador d'hoquei sobre herba indi que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Michael Gateley Olympic Results». sports-reference.com. Arxivat de l'original el 17 d’abril 2020. [Consulta: 8 maig 2018].
# Michelle Capes

Michelle Capes (anglès: Michelle Hager) (East Fremantle, 3 d'octubre de 1966), de casada Michelle Hager, és una jugadora d'hoquei sobre herba australiana, ja retirada, que va competir durant la dècada de 1980. És germana de Lee Capes i està casada amb Mark Hager, ambdós jugadors d'hoquei sobre herba.
El 1988 va prendre part en els Jocs Olímpics de Seül, on guanyà la medalla d'or en la competició d'hoquei sobre herba. Quatre anys més tard, als jocs de Barcelona, fou cinquena en la mateixa competició. En el seu palmarès també destaca una medalla de plata al Champions Trophy.
El 1989 va rebre la medalla de l'Orde d'Austràlia i el 2000 la Medalla australiana de l'esport en reconeixement pels seus serveis a l'hoquei.

## Referències

* 1 2 «Michelle Capes-Hager Olympic Results». sports-reference.com. Arxivat de l'original el 18 d'abril 2020. [Consulta: 5 abril 2020].
* ↑ «CAPES Michelle». tms.fih.ch. International Hockey Federation. [Consulta: 5 abril 2020].
* ↑ «Hager, Michelle Edith (1966 -)». womenaustralia.info. The Australian Women's Register. [Consulta: 5 abril 2020].
# Mikhaïl Txatxba

Mikhaïl Txatxba (Norilsk, 1930 - 1967) fou un saltador soviètic que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on fou dissetè en la prova del salt de palanca de 10 metres del programa de salts. Quatre anys més tard, als Jocs de Melbourne, fou vuitè en mateixa prova.
En el seu palmarès destaquen dues medalles de plata en el salt de palanca de 10 metres al Campionat d'Europa de natació de 1954 i 1958 i dos campionats nacionals de palanca (1953 i 1958).

## Referències

* ↑ Mikhaïl Txatxba a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ «ЧАЧБА Михаил Седбеевич (1930 - 1967)» (en rus). [Consulta: 20 agost 2020].
# Milada Blažková

Milada Blažková (Praga, 30 de maig de 1958) va ser una jugadora d'hoquei sobre herba txeca que va competir sota la bandera de Txecoslovàquia durant les dècades de 1970 i 1980.
El 1980 va prendre part en els Jocs Olímpics de Moscou, on guanyà la medalla de plata en la competició d'hoquei sobre herba.

## Referències

* ↑ «Milada Blažková Olympic Results». sports-reference.com. Arxivat de l'original el 2020-04-18. [Consulta: 8 març 2019].
* ↑ Milada Blažková a Comitè Olímpic Txec

## Bibliografia

* Kolář, František,. Kdo byl kdo : naši olympionici. 1. vyd. Praga: Libri, 1999. ISBN 808598377X.
# Mirja Hietamies

Mirja Hietamies (Lemi, 7 de gener de 1931 - Savitaipale, 14 de març de 2013), posteriorment coneguda amb el nom de casada Mirja Kyllikki Hietamies-Eteläpää, fou una esquiadora de fons finlandesa que va competir durant la dècada de 1950.
El 1952 va prendre part en els Jocs Olímpics d'Hivern d'Oslo, on guanyà la medalla de plata en la cursa dels 10 quilòmetres del programa d'esquí de fons. Aquesta cursa fou dominada per l'equip finlandès, que ocupà les cinc primeres posicions finals. Quatre anys més tard, als Jocs de Cortina d'Ampezzo, disputà dues proves del programa d'esquí de fons. Guanyà la medalla d'or en la prova dels relleus 3x5 quilòmetres, formant equip amb Sirkka Polkunen i Siiri Rantanen, mentre en la prova dels 10 quilòmetres fou sisena. En el seu palmarès també destaquen dues medalles al Campionat del Món d'esquí nòrdic de 1954.
El 1955 va ser escollida la millor esportista femenina de Finlàndia de l'any. Es va retirar després dels Jocs Olímpics de 1956 i el mateix any es va casar amb Olli Eteläpää. Posteriorment va treballar com a entrenadora d'esquí i professora d'educació física, i va ser membre de la Federació Finlandesa d'Esquí entre 1965 i 1967.

## Referències

* 1 2 3 Mirja Eteläpää. hs.fi (obituary in Finnish)
* 1 2 3 4 «Mirja Hietamies Olympic Results». sports-reference.com. Arxivat de l'original el 2020-04-17. [Consulta: 27 març 2020].
# Monika Zehrt

Monika Zehrt (Riesa, 29 de setembre de 1952), posteriorment coneguda amb el nom de casada Monika Landgraf, va ser una atleta alemanya, especialista en els curses de velocitat, que va competir per la República Democràtica Alemanya, durant la dècada de 1970.
El 1972 va prendre part en els Jocs Olímpics de Múnic, on va guanyar la medalla d'or en les proves dels 400 metres i 4x400 metres relleus del programa d'atletisme. En aquesta darrera prova formà equip amb Dagmar Käsling, Rita Kühne i Helga Seidler, les quals milloraren en dues ocasions el rècord del món de l'especialitat.
En el seu palmarès també destaca una medalla d'or en els 4x400 metres relleus del Campionat d'Europa d'atletisme de 1971. També fou campiona nacional en nou ocasions i millorà el rècord del món dels 400 metres en una ocasió i en quatre dels 4x400 metres relleus.

## Millors marques

* 200 metres. 22.8" (1972)
* 400 metres. 51.0" (1972)

## Referències

* 1 2 Fitxa a trackfield.brinkster.net
* 1 2 3 «Monika Zehrt Olympic Results». sports-reference.com. Arxivat de l'original el 21 de setembre 2011. [Consulta: 12 novembre 2019].
# Moss Christie

Moss Christie (Sydney, 18 de setembre de 1901 - Sydney, 19 de desembre de 1978) va ser un nedador australià que va competir durant la dècada de 1920.
El 1924 va prendre part en els Jocs Olímpics de París, on va disputar quatre proves del programa de natació. Guanyà la medalla de plata en el relleu 4x200 metres lliures, fent equip amb Frank Beaurepaire, Boy Charlton, Ernest Henry i Ivan Stedman. En els 100, 400 i 1.500 metres lliures quedà eliminat en sèries.

## Bibliografia

* Andrews, Malcolm. Australia at the Olympic Games. Sydney, New South Wales: ABC Books, 2000, p. 89. ISBN 0-7333-0884-8.

## Referències

* ↑ «Moss Christie Olympic Results». sports-reference.com. Arxivat de l'original el 30 de gener 2012. [Consulta: 13 maig 2018].
# Shunpei Uto

Shunpei Uto (japonès: 鵜藤俊平) (Kakegawa, 1 de desembre de 1918 - dècada del 2010) fou un nedador japonès, especialista en proves d'estil lliure, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va disputar dues proves del programa de natació. Guanyà la medalla de plata en els 400 metres lliures i la de bronze en els 1.500 metres lliures.

## Referències

* ↑ Shunpei Uto a Sports Reference (arxivat)
# Zoltán Varga

* No s'ha de confondre amb Zoltán Varga (futbolista).
Zoltán Varga (nascut el 12 de juliol de 1970), és un jugador d'escacs hongarès, que té el títol de Gran Mestre des de 1995. El 1996 es proclamà campió d'Hongria.
A la llista d'Elo de la FIDE del setembre de 2020, hi tenia un Elo de 2419 punts, cosa que en feia el jugador número 48 (en actiu) d'Hongria. El seu màxim Elo va ser de 2592 punts, a la llista de juliol de 2004 (posició 136 al rànquing mundial).

## Notes i referències

* ↑ «Nota biogràfica de Zoltán Varga» (en anglès). Chessgames.com. [Consulta: 11 octubre 2012].
* ↑ «Historial del Campionat d'Hongria» (en castellà). ajedrezdeataque.com. [Consulta: 14 octubre 2012].
* ↑ «"Rànquing d'escaquistes per federació: Hongria"» (en anglès). lloc web de la FIDE. [Consulta: 6 setembre 2020].
* ↑ Posició al rànquing mundial i evolució Elo d'Zoltán Varga «benoni.de» (en alemany). Arxivat de l'original el 2014-12-05. [Consulta: 14 octubre 2012].

## Enllaços externs

* Estimació Elo de Zoltán Varga a «chessmetrics.com». [Consulta: Consulta: 14 octube 2012]. (anglès)
* Bartelski, Wojciech. «Fitxa de Zoltán Varga a OlimpBase» (en anglès). olimpbase.org. [Consulta: Consulta: 14 octube 2012].
# Sérpukhov

Sérpukhov - Серпухов (rus) - és una ciutat de l'óblast de Moscou, a Rússia. Es troba a la confluència del riu Nara i de l'Okà, a 99 km al sud de Moscou.

## Història

La ciutat existeix des del segle xiv, el 1339. Dos anys després es convertí en seu d'un poderós principat governat per un cosí i aliat de Demetri I de Moscou, Vladímir el Valent. Aquest principat durà fins al 1456, data en què l'últim príncep fugí a Lituània. A partir del segle XVI forma part de la línia de defensa del Gran Ducat de Moscou contra les incursions tàtares. Així doncs, la ciutat tragué profit de l'expansió de l'Imperi Rus, convertint-se en un centre comercial i religiós important. Al segle xix s'hi desenvoluparen indústries tèxtils. Durant l'època soviètica es desenvolupà la indústria de fabricació de mobles, de tratges i de maquinària.

## Llocs d'interès

El kremlin inclou diversos monuments religiosos importants entre els quals destaca la catedral de la Trinitat, construïda el 1696 en estil barroc moscovita. El Monestir Vissotski inclou una catedral i un refectori de finals del segle xvi, així com la Icona del Calze Inesgotable. Un altre monestir important és el de Vladitxni, amb la catedral de la Presentació i l'església de Sant Jordi, totes dues erigides en temps de Borís Godunov.
# Ana María Peiró Griñó

Ana María Peiró Griñó (Barcelona, 12 de setembre de 1962) és una exnedadora paralímpica catalana.
Internacional amb la selecció espanyola, participà als Jocs Paralímpics de Nova York 1984 on guanyà tres medalles d'or en les proves de 100 m esquena L4, 100 m papallona L4 i 200 m estils L4, i dos de bronze en 100 m lliures L4 i 100 m braça L4. Quatre anys més tard, aconseguí tres medalles d'or en 100 m lliures 5, 400 m lliures 5 i 100 m esquena 5 als Jocs Paralímpics de Seül 1984. Posteriorment practicà l'esquí nàutic i el bàsquet amb cadira de rodes, competint amb el Club San Rafael i l'UNES Sant Feliu. Fou seleccionada per competir amb la selecció espanyola al Campionat d'Europa de 1997.
Entre d'altres reconeixements, rebé la medalla d'or de la Reial Orde del Mèrit Esportiu (2007).

## Referències

* ↑ «Ana María Peiró Griñó». Enciclopèdia de l'esport català. Barcelona: Grup Enciclopèdia Catalana.
* ↑ García, Jesús Ortiz. «Anna María Peiró, una dama acuática y una ‘guerrera’ de la canasta» (en castellà). Dxtadaptado, 08-06-2020. [Consulta: 10 juny 2024].
* ↑ «Lista de premiados con la Reales Órdenes del Mérito Deportivo». Europa Press, 07-05-2007. [Consulta: 10 juny 2024].
# Al·lactagins

Els al·lactagins (Allactaginae) són una subfamília de rosegadors de la família dels dipòdids. Conté una desena d'espècies, que són totes oriündes d'Àsia amb l'única excepció de Scarturus tetradactylus, pròpia de Líbia i Egipte. Viuen en regions àrides. Aquest grup abasta les espècies més grosses de dipòdids, incloent-hi Pygeretmus pumilio i les espècies del gènere Allactaga. Tenen les potes posteriors tres o quatre vegades més llargues que les anteriors.

## Referències

* ↑ Entrada «Allactaginae» de la Paleobiology Database (en anglès). [Consulta: 20 desembre 2022].
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :